IShID terrorchi guruhi jangarilari o‘zlari nazorat qilayotgan Mo‘sulning g‘arbiy qismini tark etishga uringan 30dan ortiq tinch aholi vakilini o‘ldirdi. Bu haqda OAV vakillariga Iroq armiyasi polkovnigi Ahmad al-Jaburiy ma’lum qilgan. Harbiyning ma’lumotlariga ko‘ra, qatl etilganlarning barchasi erkaklardir. "IShID terrorchilari aholini qo‘rqitish maqsadida ularning tanalarini ko‘chalarga tashlab chiqqan", — degan Naynavo viloyatini IShIDdan ozod qilish bo‘yicha amaliyotlarning birlashgan qo‘mondonlik shtabi ofitseri. IShID jangarilari Mo‘sulning o‘zlari nazoratidagi tumanlarda istiqomat qiluvchi tinch aholi vakillariga hududni tark etishlariga izn bermaydi.